Source: https://www.riigiteataja.ee/akt/403072020102
Timestamp: 2020-08-13 06:13:03+00:00
Document Index: 2285969

Matched Legal Cases: ['§ 3', '§ 4', '§ 30', '§ 3', '§ 1', '§ 2', '§ 3', '§ 4', '§ 5', '§ 3', '§ 4', '§ 6', '§ 7']

Viljandi linna 2020. aasta alaeelarvete I muutmine – Riigi Teataja
Viljandi linna 2020. aasta alaeelarvete I muutmine
Viljandi linna 2020. aasta alaeelarvete I muutmine - sisukord
§ 3 Hallatavate asutuste alaeelarvete muutmine eelarveaasta jooksul
§ 4 Viljandi Linnavalitsuse struktuuriüksuste alaeelarvete muutmine eelarveaasta jooksul
RT IV, 03.07.2020, 102
Vastu võetud 29.06.2020 nr 6
Määrus kehtestatakse kooskõlas kohaliku omavalitsuse üksuse finantsjuhtimise seaduse sätetega ning kohaliku omavalitsuse korralduse seaduse § 30 lõike 1 punkti 2, Viljandi Linnavolikogu 31.03.2016. a määruse nr 83 „Viljandi linna finantsjuhtimise kord“ § 3 lõike 10, Viljandi Linnavolikogu 30.01.2020. a määruse nr 61 „Viljandi linna 2020. aasta eelarve kinnitamine“ ja Viljandi Linnavolikogu 18.06.2019. a määruse nr 76 „Viljandi linna 2020. aasta I lisaeelarve kinnitamine“ alusel.
§ 1. Kinnitada Viljandi linna 2020. aasta I alaeelarvete muutmine ja muudetud alaeelarved vastavalt määruse lisale.
§ 2. Eelarveridade täitmise eest vastutavad määruse lisades vastaval eelarvereal nimetatud ametikohtadel olevad isikud või nimetatud hallatava asutuse juhid või nende asendajad.
§ 3. Hallatavate asutuste alaeelarvete muutmine eelarveaasta jooksul
(1) Hallatavate asutuste eelarvete eest vastutajatel on dokumendihaldussüsteemi või eelarve veebilahenduse kaudu finantsistile esitatud eelarve muutmise taotluse alusel õigus teha nende vastutusalas olevatel eelarveridadel ümbertõstmisi kahekohaliste valdkondade ja kahekohaliste kontogruppide siseselt.
(2) Hallatava asutuse eelarve eest vastutajatel on dokumendihaldussüsteemi või eelarve veebilahenduse kaudu finantsistile esitatud eelarve muutmise taotluse alusel õigus taotleda nende vastutusalas olevate eelarveridade muutmist valdkondade ja kontogruppide üleselt. Taotlused peab eelnevalt kooskõlastama vastavat valdkonda kureeriv ametijuht.
(3) Käesoleva paragrahvi punktides 1 ja 2 nimetatud taotlustes märgitakse:
1) muudetavate eelarveridade nelja- kuni kuuekohalised kulu- või tulu liigid;
2) kui eelarve on mitmel tegevusalal, siis ka tegevusala;
3) kui muudatusi teeb kinnisvara haldusamet, siis ka subjekt;
4) muudatuste summad ja katteallikad;
5) muudatuste tegemise põhjendused.
§ 4. Viljandi Linnavalitsuse struktuuriüksuste alaeelarvete muutmine eelarveaasta jooksul
(1) Viljandi Linnavalitsuse struktuuriüksuste eelarvete eest vastutavatel isikutel on dokumendihaldussüsteemi või eelarve veebilahenduse kaudu finantsistile esitatud eelarve muutmise taotluse alusel õigus teha nende vastutusalas olevatel eelarveridadel ümbertõstmisi kahekohaliste valdkondade ja kahekohaliste kontogruppide siseselt, välja arvatud investeerimistegevuse kontogrupis, mille muudatused kinnitatakse alaeelarvete muutmisega linnavalitsuses. Taotlused peab eelnevalt kooskõlastama vastava valdkonna abilinnapea või linnapea.
(2) Viljandi Linnavalitsuse struktuuriüksuste eelarvete eest vastutavatel isikutel on dokumendihaldussüsteemi või eelarve veebilahenduse kaudu finantsistile esitatud eelarve muutmise taotluse alusel õigus taotleda eelarveridade muutmist valdkondade ja kontogruppide üleselt ja investeerimistegevuse kontogrupis. Taotlused peab eelnevalt kooskõlastama vastava valdkonna abilinnapea või linnapea.
1) muudetavate eelarveridade tegevussuunad ja kulu- või tulu liigid;
§ 5. Rahandusamet koostab käesoleva määruse § 3 lg 2 või § 4 lg 2 alusel esitatud taotluste alusel alaeelarvete muutmise määruse eelnõu Viljandi Linnavalitsusele või lisaeelarve eelnõu Viljandi Linnavolikogule.
§ 6. Rahandusametil on õigus kehtestada lisaks käesoleva määruse lisas kajastatud klassifikaatoritele täpsustavaid eelarveklassifikaatoreid.
§ 7. Määrus jõustub kolmandal päeval pärast avaldamist Riigi Teatajas.
Lisa Viljandi linna 2020. a alaeelarvete I muutmine, eelarvetabelid